ທະ​ຫານ​ ລັດຖະບານ ​ຊີເຣຍ ແລະ​ ພວກ​ກະບົດ ສູ້ລົບກັນ ໃກ້ໆນະຄອນຫຼວງ 
ການສູ້ລົບກັນ ມີຂຶ້ນຂະນະທີ່ປະທານສະພາແຫ່ງຊາດອີຣ່ານ ​ເດີນ​ທາງ​​ໄປ​ກຸງ Damascus ​​ເພື່ອ​ສົນທະນາຫາລື​ກັບປະທານາທິບໍດີຊີ​ເຣຍ ທ່ານ Bashar al-Assad.
ພວກນັກເຄຶ່ອນໄຫວກ່າວວ່າ ການສູ້ລົບກັນຍັງດຳເນີນຢູ່ຕໍ່ມາລະ ຫວ່າງກໍາລັງທະຫານຊີເຣຍ ແລະພວກກະບົດ ທີ່ພະຍາຍາມຮັກ ສາເຂດຄວບຄຸມຂອງຕົນ ຢູ່ຕາມຄຸ້ມຕ່າງໆທາງພາກໃຕ້ຂອງນະ ຄອນຫຼວງ Damascus ການສູ້ລົບມີຂຶ້ນໃນຂະນະທີ່ປະທານສະພາແຫ່ງຊາດອີຣ່ານ ທ່ານ Ali Larijani ໄດ້ເດີນທາງໄປຍັງກຸງ Damascus ໃນວັນສຸກມື້ນີ້ ເພື່ອສົນທະນາຫາລືກັບປະທານາທິບໍດີຊີເຣຍ ທ່ານ Bashar al- Assad ບັນດານັກເຄື່ອນໄຫວດ້ານສິດທິມະນຸດຂອງຊີເຣຍ ກ່າວໃນວັນ ພະຫັດວານນີ້ວ່າ ຫຼາຍກວ່າ 40 ພັນຄົນແລ້ວ ໄດ້ເສຍຊີວິດຍ້ອນ ບັນຫາຂັດແຍ້ງກັນໃນຊີເຣຍ ນັບຕັ້ງແຕ່ໄດ້ມີການລຸກຮືຂຶ້ນ ຕ້ານ ທ່ານ Assad ໃນເດືອນມີນາປີກາຍນີ້ ກຸ່ມສິ້ງຊອມສິດທິມະນຸດໃນຊີເຣຍໄດ້ກ່າວຕໍ່ວີໂອເອວ່າ ຈໍານວນຜູ້ເສຍຊີວິດ ແມ່ນຮວມທັງພົນລະເຮືອນ ແລະພວກນັກລົບກະບົດປະມານ 28,000 ພັນຄົນ ນອກນັ້ນ ຍັງຮວມ ທັງທະຫານຊີເຣຍ 10,000 ກວ່າຄົນ ພວກທະຫານທີ່ໂຕນທັບ ເກືອບ 1,400 ຄົນ ແລະ ປະມານ 600 ຄົນທີ່ຍັງພິສູດບໍ່ໄດ້